Baseball-spiller (27) funnet død på hotellrom
Skaggs var pitcher for Los Angeles Angels, og var i byen i forbindelse med lagets kamp mot Texas Rangers natt til tirsdag norsk tid. Han ble funnet bevisstløs på et hotellrom, før han senere ble erklært død på stedet. Dødsårsaken er ikke kjent, men ifølge politiet er det ikke mistanke om at det har skjedd noe kriminelt eller at Skaggs skal ha valgt å avslutte sitt eget liv. – Tyler har, og vil alltid være, en viktig del av Angels-familien. Våre tanker går til hans kone, Carli, og hele hans familie i denne forferdelige stunden, skriver Los Angeles Angels i en pressemelding. – Jeg er knust etter dagens tragedie i Texas. Alle i Major League Baseball vil uttrykke vår dypeste kondolanse til Tylers kone, Varli, familie, venner, lagkamerater og kollegaer, sier MLB-sjef Rob Manfred. – Ord kan ikke beskrive sorgen vi føler nå.
Baseball-spilleren Tyler Skaggs (27) ble mandag funnet død på et hotell i Dallas.